text: København har de dyreste lejligheder. Og Vejle
  26 december 2014 kl. 09.20
  Ifølge en opgørelse er ejerlejligheder i København suværent de dyreste i Danmark. Kun Vejle kan være med.
  Det er Boligsiden.dk, der har lavet en liste over de dyreste ejerlejligheder i landet.
  De 12 dyreste ligger alle i København.
  - Man skal ned på 13. pladsen på listen over de dyrest udbudte ejerlejligheder for at finde en lejligheden uden for København, og her er det Vejle og en lejlighed Ved Bølgen, der kommer på listen, siger Birgit Daetz, der er kommunikationsdirektør for Boligsiden.dk.
  Den dyre lejlighed i Bølgen er en penthouselejlighed i to etager. Den er på 255 kvm., og har to altaner.
  Pris?
  13.595.000 kr.
  Danmarks dyreste lejlighed ligger på Christianshavn i København. Det er også en penthouselejlighed, og den er på 320 kvm.
  Pris: 27.500.000 kr.
  